Alejandro Fuentes

Alejandro Javiero Fuentes (født 1987) er en chilensk/norsk musiker og låtskriver fra Kristiansand. Han deltok i TV 2s talentkonkurranse Idol i 2005, der han endte på en tredjeplass bak Tone Damli og vinneren Jorun Stiansen. Etter Idol ga han ut albumet Diamonds or Pearls som lå 17 uker på VG-lista i 2005 og 2006. Oppfølgeralbumet Tomorrow Only Knows lå 12 uker på VG-lista i 2007.

 Karriere 
Etter Idol turnerte han i 2006 sammen med Kurt Nilsen, Espen Lind og Askil Holm under navnet: Lind, Nilsen, Fuentes, Holm. Sammen har de laget samlealbumet Hallelujah Live, som består av forskjellige coverlåter. De vant kategorien «Årets hit» for sangen «Hallelujah» under Spellemannprisen 2006. Per 2018 er «Hallelujah» strømmet over 4,5 millioner ganger på strømmetjenesten Spotify.

I 2008 var Fuentes med på barneplaten Magiske kroker & hemmeligheter produsert av Linn Skåber og Jacob Young, med sangen «Jeg er ikke treig». Simone Larsen, Maria Haukaas Storeng, Egil Hegerberg, Venke Knutson, Alexander Rybak, Julius Winger, Live Maria Roggen, Jørn Christensen, Paal Flaata og Andrea Bræin Hovig var også med på platen.

Etter de to albumene trakk Fuentes seg bort fra rampelyset i flere år. Likevel ga han innimellom ut flere singler, blant andre «Stop Beggin' Me» i 2011 og «All My Life» i 2012. I 2015 ga han ut tre singler: «Rå», «Nabolaget mitt» og «Encore». Både «Rå» og «Encore» solgte til gull og er per 2018 strømmet over 6,5 millioner ganger på strømmetjenesten Spotify. «Rå» var også hans første sang på norsk og var tilegnet kona.

 TV-opptredener 
Våren 2010 var Fuentes deltaker i innslaget Camp Senkveld i Senkveld med Thomas og Harald. I 2014 var han dommer i Idol Junior.

Han var en av ti deltakere i Melodi Grand Prix 2018, der han deltok med den spanskspråklige låten «Tengo Otra» (norsk oversettelse: jeg har en annen). Sangen ble imidlertid slått ut i første runde, og var ikke blant de fire sangene som kvalifiserte seg til gullfinalen.
 Privatliv 
Fuentes giftet seg med Christina Kobbeltvedt i Kristiansand domkirke sommeren 2014.VG 15. september 2015. etter syv år som kjærester. Paret fikk sin første sønn i 2016 og sin andre sønn i 2020.

Diskografi

 Som soloartist 

 Album 
Kolonnen «VG-lista» angir høyeste plassering på listen. Tankestrek indikerer at albumet ikke nådde listen.
ÅrTittelVG-lista2005Diamonds Or Pearls 12007Tomorrow Only Knows6
Singler og EP-er
Kolonnen «VG-lista» angir høyeste plassering på listen. Tankestrek indikerer at singelen ikke nådde listen.
ÅrTittelVG-listaMerknader2005«Stars»12005«Sail Away»172007«Kranrekka»–Med Noora Noor og Samsaya2007«Hell If I»12007«Tomorrow Only Knows»82011«Stop Beggin' Me»–2012«All My Life»–2013«After Tonight»–2015«Rå»–2015«Nabolaget mitt»–2015«Encore»–2017«Trigger»–Med Need Music2017«One More Night»–2018«Tengo otra»–Deltaker i Melodi Grand Prix2018 «Parece que me enamoré» –2023«Fuego»Deltaker i Melodi Grand Prix

 Som del av Lind, Nilsen, Fuentes, Holm 

 Album 
Kolonnen «VG-lista» angir høyeste plassering på listen. Tankestrek indikerer at albumet ikke nådde listen.
ÅrTittelVG-lista2006Hallelujah Live12009Hallelujah Live – Volume 21

 Singler 
Kolonnen «VG-lista» angir høyeste plassering på listen. Tankestrek indikerer at singelen ikke nådde listen.
ÅrTittelVG-lista2006«Hallelujah»12006«Boys of Summer»122006«Norsk medley»–2009«With or Without You»–

 Deltar på 
Utvalg av album som Fuentes bidrar på:
 EVA Records: Absolute Music 51 (2005)
 EVA Records: Absolute 2005: The Summer Hits (2005)
 Idol: Idol 2005 (2005)
 EVA Records: Absolute Hits 2005 (2005)
 McMusic: McMusic 37 (2006)
 McMusic: McMusic Hits 2006 (2006)
 Gaute Storaas: Elias og kongeskipet (2007)
 Barneselskapet: Jippi! Det er sommer! (2007)
 Sony BMG Music Entertainment: Sony BMG høst 2007 (2007)
 McMusic: McMusic 41 (2007)
 Askil Holm: Harmony Hotel (2007)
 McMusic: McMusic 42 (2008)
 EMI: VG-lista 50 år (2008)
 McMusic: Sløv i skyggen – den store norske sommerplata (2008)
 EMI: Lego hits (2008)
 Linn Skåber & Jacob Young: Magiske kroker & hemmeligheter (2008)
 Den lille redningsskøyta Elias: Elias – Alle sangene fra filmene og TV-serien (2010)
 ESS Engros: Ludo Kids – Ut på tur, aldri sur (2013)
 Kurt Nilsen: Kurt Nilsen Live (2013)
 Ragnar Bjerkreim: Yohan – Original Soundtrack by Ragnar Bjerkreim (2015)
 Jahn Teigen-hyllest: En hyllest til Jahn Teigen (2016)

 Referanser 

 Eksterne lenker 




Kategori:Norske Idol-deltakere
Kategori:Deltakere i Melodi Grand Prix 2018
Kategori:Deltakere i Melodi Grand Prix 2023
Kategori:Vinnere av Spellemannprisen
Kategori:Skal vi danse-deltakere
Kategori:Deltakere i Stjernekamp
Kategori:Nordmenn født i Sør-Amerika
Kategori:Nordmenn av chilensk opphav